
Europa-Parlamentet,
–	der henviser til Kommissionens forslag til Rådet (COM(2022)0216),
–	der henviser til artikel 115 i traktaten om Den Europæiske Unions funktionsmåde, der danner grundlag for Rådets høring af Parlamentet (C9‑0197/2022),
–	der henviser til den begrundede udtalelse, som inden for rammerne af protokol nr. 2 om anvendelse af nærhedsprincippet og proportionalitetsprincippet er blevet forelagt af den svenske Riksdag, om at udkastet til lovgivningsmæssig retsakt ikke overholder nærhedsprincippet,
–	der henviser til forretningsordenens artikel 82,
–	der henviser til betænkning fra Økonomi- og Valutaudvalget (A9-0387/2023),
1.	godkender Kommissionens forslag som ændret;
2.	opfordrer Kommissionen til at ændre sit forslag i overensstemmelse hermed, jf. artikel 293, stk. 2, i traktaten om Den Europæiske Unions funktionsmåde;
3.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
4.	anmoder Rådet om fornyet høring, hvis det agter at ændre Kommissionens forslag i væsentlig grad;
5.	pålægger sin formand at sende Parlamentets holdning til Rådet og Kommissionen samt til de nationale parlamenter.



Ændring		1
Forslag til direktiv
Betragtning 1
	

	Kommissionens forslag
	Ændring

	(1)	Fremme af et retfærdigt og bæredygtigt erhvervsklima, herunder gennem målrettede skatteforanstaltninger, der tilskynder til investeringer og vækst, er en høj politisk prioritet for Unionen. For at støtte bæredygtig og langsigtet virksomhedsfinansiering bør skattesystemet minimere utilsigtede forvridninger af virksomhedernes beslutninger, f.eks. i retning af lånefinansiering frem for egenkapitalfinansiering. Selv om Kommissionens 2020-handlingsplan for kapitalmarkedsunionen14 indeholder vigtige foranstaltninger til støtte for en sådan finansiering, f.eks. foranstaltning 4 — Fremme af mere langsigtet finansiering og egenkapitalfinansiering fra institutionelle investorer, bør der vedtages målrettede skatteforanstaltninger for at styrke sådanne foranstaltninger. Sådanne foranstaltninger bør tage hensyn til den finanspolitiske holdbarhed.
	(1)	Fremme af et retfærdigt og bæredygtigt erhvervsklima og forbedring af selskabsskattesystemet, herunder gennem målrettede skatteforanstaltninger, der tilskynder til investeringer og vækst, er en høj politisk prioritet for Unionen. For at støtte bæredygtig, robust og langsigtet virksomhedsfinansiering, navnlig efter de tre på hinanden følgende økonomiske kriser siden 2008, og da mange virksomheder er afhængige af lånefinansiering for at dække økonomiske tab, bør skattesystemet minimere utilsigtede forvridninger af virksomhedernes beslutninger, f.eks. i retning af lånefinansiering frem for egenkapitalfinansiering. Selv om Kommissionens 2020-handlingsplan for kapitalmarkedsunionen14 indeholder vigtige foranstaltninger til støtte for en sådan finansiering, f.eks. foranstaltning 4 — Fremme af mere langsigtet finansiering og egenkapitalfinansiering fra institutionelle investorer, bør der vedtages målrettede skatteforanstaltninger for at styrke sådanne foranstaltninger. Sådanne foranstaltninger bør tage hensyn til den finanspolitiske holdbarhed.

	__________________
	__________________

	14 Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en kapitalmarkedsunion for mennesker og virksomheder — ny handlingsplan (COM(2020)0590 final), (https://eur-lex.europa.eu/legal-content/DA/TXT/?uri=CELEX:52020DC0590).
	14 Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en kapitalmarkedsunion for mennesker og virksomheder — ny handlingsplan (COM(2020)0590 final), (https://eur-lex.europa.eu/legal-content/DA/TXT/?uri=CELEX:52020DC0590) .



Ændring		2
Forslag til direktiv
Betragtning 1 a (ny)
	

	Kommissionens forslag
	Ændring

	
	(1a)	Fremme af en konkurrencedygtig og modstandsdygtig kapitalmarkedsunion med et stærkt aktiemarked som en af søjlerne er afgørende for at fremme beskæftigelse, økonomisk vækst og investeringer. Der er behov for et større omfang af private investeringer for at tackle de økonomiske udfordringer, der ligger forude. Derfor er det yderst tilrådeligt at oprette et retligt instrument til harmonisering af de eksisterende lovbestemmelser med henblik på at mindske skatteydernes skævvridning til fordel for gæld, når de træffer investeringsvalg, uden at dette berører den legitime og effektive anvendelse af gældsinstrumenter.



Ændring		3
Forslag til direktiv
Betragtning 2
	

	Kommissionens forslag
	Ændring

	(2)	Medlemsstaternes skattesystemer giver skatteyderne mulighed for at fratrække rentebetalinger på gældsfinansiering og dermed reducere selskabsskatten, mens omkostninger i forbindelse med egenkapitalfinansiering ikke er fradragsberettigede i de fleste medlemsstater. Den asymmetriske skattemæssige behandling af låne- og egenkapitalfinansiering i hele Unionen fører til en skævvridning til fordel for gæld i investeringsbeslutninger. Hvis medlemsstaterne fastsætter et skattefradrag for egenkapitalfinansiering i deres nationale lovgivning, er sådanne nationale foranstaltninger desuden meget forskellige med hensyn til politikudformning.
	(2)	Medlemsstaternes skattesystemer giver skatteyderne mulighed for at fratrække rentebetalinger på gældsfinansiering og dermed reducere selskabsskatten, mens omkostninger i forbindelse med egenkapitalfinansiering ikke er fradragsberettigede i de fleste medlemsstater. Den asymmetriske skattemæssige behandling af låne- og egenkapitalfinansiering i hele Unionen fører til en skævvridning til fordel for gæld i investeringsbeslutninger. De seneste kriser i forbindelse med virksomhedernes gældsproblemer i det indre marked har vist, at der er behov for en reform, der ligestiller egenkapital og gæld og bringer fordelen ved gældsfinansiering til ophør. Dette direktiv er et svar på Parlamentets talrige opfordringer til at håndtere den skatterelaterede skævvridning1a. Hvis medlemsstaterne fastsætter et skattefradrag for egenkapitalfinansiering i deres nationale lovgivning, er sådanne nationale foranstaltninger desuden meget forskellige med hensyn til politikudformning. Det er derfor vigtigt at sikre lige vilkår for egenkapitalløsninger og gældsinstrumenter under hensyntagen til behovet for at sikre minimumsniveauer for systematisk sammenhæng mellem de nationale skatterammer, navnlig på niveauet for skattefordele.

	
	__________________

	
	1a Se:

	
	–	Europa-Parlamentets beslutning af 8. oktober 2020 om den videre udvikling af kapitalmarkedsunionen: bedre adgang til kapitalmarkedsfinansiering, navnlig for SMV'er, og yderligere fremme af detailinvestorers deltagelse (2020/2036(INI)) (EUT C 395 af 29.9.2021, s. 89) 

	
	–	Europa-Parlamentets lovgivningsmæssige beslutning af 15. marts 2018 om forslag til Rådets direktiv om et fælles selskabsskattegrundlag (2016/0337(CNS)) (EUT C 162 af 10.5.2019, s. 181)

	
	–	Europa-Parlamentets beslutning af 10. marts 2022 med henstillinger til Kommissionen om retfærdig og enkel beskatning til støtte for genopretningsstrategien (Europa-Parlamentets opfølgning på Kommissionens handlingsplan fra juli og dens 25 initiativer på området moms, erhvervsbeskatning og individuel beskatning) (2020/2254(INL)) (EUT C 347 af 9.9.2022, s. 211).

	
	–	Europa-Parlamentets beslutning af 15. februar 2022 om de nationale skattereformers indvirkning på EU's økonomi (2021/2074(INI)) (EUT C 342 af 6.9.2022, s. 14).



Ændring		4
Forslag til direktiv
Betragtning 3
	

	Kommissionens forslag
	Ændring

	(3)	For at fjerne eventuelle skatterelaterede skævvridninger mellem medlemsstaterne er det nødvendigt at fastlægge en fælles ramme af regler for at imødegå den skattemæssige skævvridning mellem gæld og egenkapital i hele Unionen på en koordineret måde. Sådanne regler bør sikre, at egenkapital- og lånefinansiering behandles på samme måde i skattemæssig henseende i hele det indre marked. Samtidig bør en fælles EU-lovgivningsramme også være bæredygtig på kort sigt for medlemsstaternes budgetter. En sådan ramme bør derfor på den ene side omfatte regler om skattefradrag for egenkapitalfinansieringsomkostninger og på den anden side om begrænsning af skattefradraget for gældsfinansieringsomkostninger.

	(3)	For at fjerne eventuelle skatterelaterede skævvridninger mellem medlemsstaterne er det nødvendigt at fastlægge en fælles ramme af regler for at imødegå den skattemæssige skævvridning mellem gæld og egenkapital i hele Unionen på en koordineret måde under fuld overholdelse af Unionens institutionelle rammer på skatteområdet, der er fastsat i traktaterne. Sådanne regler bør sikre, at egenkapital- og lånefinansiering behandles på samme måde i skattemæssig henseende i hele det indre marked. I betragtning af det omfattende skattefradrag for gæld og det forhold, at indførelsen af et fradrag for stigninger i egenkapitalen kan have en direkte indvirkning på de offentlige indtægter, bør en fælles EU-lovgivningsramme samtidig også være bæredygtig på kort sigt for medlemsstaternes budgetter. En sådan ramme bør derfor på den ene side omfatte regler om skattefradrag for egenkapitalfinansieringsomkostninger og på den anden side om begrænsning af skattefradraget for gældsfinansieringsomkostninger. Dette direktiv har til formål at finde en bedre balance mellem de forskellige udfordringer i forbindelse med holdbarheden af medlemsstaternes offentlige finanser på kort sigt og bør i den forbindelse undgå, at medlemsstaterne lider betydelige indtægtstab, og sigte mod at forbedre virksomhedernes finansielle stabilitet.



Ændring		5
Forslag til direktiv
Betragtning 3 a (ny)
	

	Kommissionens forslag
	Ændring

	
	(3a)	For at videreudvikle kapitalmarkedsunionen har dette direktiv til formål at diversificere finansieringskilderne for europæiske virksomheder med særligt fokus på SMV'er. Det bør derfor undgås at skabe nye omkostninger og hindringer for adgang til finansiering for de virksomheder, der ikke har let adgang til kapitalmarkederne. En begrænsning af fradragsretten for disse virksomheders renteomkostninger kan hæmme investeringer i hele Unionen, og rentefradraget bør derfor ikke begrænses for SMV'er og mellemstore koncerner.



Ændring		6
Forslag til direktiv
Betragtning 5
	

	Kommissionens forslag
	Ændring

	(5)	For at neutralisere skævvridningen væk fra egenkapitalfinansiering bør der overvejes et fradrag, således at stigninger i en skatteyders egenkapital fra den ene skatteperiode til den anden på visse betingelser kan fradrages i skattegrundlaget. Fradraget bør beregnes ved at gange stigningen i egenkapitalen med en fiktiv rente baseret på den risikofrie rente som fastsat i de gennemførelsesretsakter, der er vedtaget i henhold til artikel 77e, stk. 2, i direktiv 2009/138/EF. Sådanne risikofrie rentesatser er allerede en del af EU-retten og er blevet anvendt praktisk og effektivt som sådan. Enhver del af fradraget, som ikke kan fradrages i en skatteperiode på grund af utilstrækkelig skattepligtig indkomst, kan fremføres. I betragtning af de særlige udfordringer, som små og mellemstore virksomheder (SMV'er) står over for med hensyn til at få adgang til kapitalmarkederne, bør der overvejes et øget fradrag for egenkapital for skatteydere, der er SMV'er. For at retten til et fradrag i egenkapitalen kan være holdbar for de offentlige finanser på kort sigt, bør den være tidsbegrænset. For at beskytte systemet mod misbrug er det nødvendigt at udelukke den skattemæssige værdi af en skatteyders egne aktier og af skatteyderens kapitalinteresser i forbundne selskaber fra beregningen af ændringer i egenkapitalen. På samme måde er det nødvendigt at fastsætte beskatning af et fald i den skattepligtiges egenkapital fra én skatteperiode til den følgende for at undgå, at en forhøjelse af egenkapitalen foretages på en måde, der er udtryk for misbrug. En sådan regel ville også fremme opretholdelsen af et niveau af retfærdighed. Den ville finde anvendelse på en sådan måde, at hvis der sker et fald i egenkapitalen for en skatteyder, der har fået et fradrag for forøgelse af egenkapitalen, vil et beløb, der beregnes på samme måde som fradraget, blive skattepligtigt i ti skatteperioder, medmindre skatteyderen fremlægger dokumentation for, at dette fald udelukkende skyldes tab i skatteperioden eller som følge af en retlig forpligtelse.
	(5)	For at neutralisere skævvridningen væk fra egenkapitalfinansiering bør der overvejes et fradrag, således at stigninger i en skatteyders egenkapital fra den ene skatteperiode til den anden på visse betingelser kan fradrages i skattegrundlaget. Fradraget bør beregnes ved at gange stigningen i egenkapitalen med en fiktiv rente baseret på den risikofrie rente som fastsat i de gennemførelsesretsakter, der er vedtaget i henhold til artikel 77e, stk. 2, i direktiv 2009/138/EF. Sådanne risikofrie rentesatser er allerede en del af EU-retten og er blevet anvendt praktisk og effektivt som sådan. Enhver del af fradraget, som ikke kan fradrages i en skatteperiode på grund af utilstrækkelig skattepligtig indkomst, kan fremføres. I betragtning af de særlige udfordringer, som små og mellemstore virksomheder (SMV'er) og mellemstore koncerner står over for med hensyn til at få adgang til kapitalmarkederne, de større finansieringsomkostninger, den lavere tilgængelighed af kapital og den større sandsynlighed for, at de oplever længere tabsperioder, bør det overvejes at indføre et øget fradrag for egenkapital samt en længere periode for skattefradrag for skatteydere, der er SMV'er eller mellemstore koncerner. For at retten til et fradrag i egenkapitalen kan være holdbar for de offentlige finanser på kort sigt, bør den være korrekt og forholdsmæssigt tidsbegrænset. For at beskytte systemet mod misbrug er det nødvendigt at udelukke den skattemæssige værdi af en skatteyders egne aktier og af skatteyderens kapitalinteresser i forbundne selskaber fra beregningen af ændringer i egenkapitalen. På samme måde er det nødvendigt at fastsætte beskatning af et fald i den skattepligtiges egenkapital fra én skatteperiode til den følgende for at undgå, at en forhøjelse af egenkapitalen foretages på en måde, der er udtryk for misbrug. En sådan regel ville også fremme opretholdelsen af et niveau af retfærdighed. Den ville finde anvendelse på en sådan måde, at hvis der sker et fald i egenkapitalen for en skatteyder, der har fået et fradrag for forøgelse af egenkapitalen, vil et beløb, der beregnes på samme måde som fradraget, blive skattepligtigt i ti skatteperioder for SMV'er og mellemstore koncerner og i syv på hinanden følgende skatteperioder for andre skatteydere end en SMV eller en mellemstor koncern, medmindre skatteyderen fremlægger dokumentation for, at dette fald udelukkende skyldes tab i skatteperioden eller som følge af en retlig forpligtelse. Kommissionen og medlemsstaterne bør gennemføre informations- og kommunikationstiltag vedrørende dette direktiv, navnlig hvad angår dets muligheder og fordele for SMV'er.



Ændring		7
Forslag til direktiv
Betragtning 6
	

	Kommissionens forslag
	Ændring

	(6)	For at undgå misbrug af fradraget for egenkapital er det nødvendigt at fastsætte specifikke regler til bekæmpelse af skatteundgåelse. Sådanne regler bør navnlig være rettet mod ordninger, der er indført for at omgå de betingelser, på hvilke en egenkapitalforøgelse opfylder betingelserne for et fradrag i henhold til dette direktiv, f.eks. gennem koncernintern overførsel af kapitalinteresser i forbundne selskaber. Sådanne regler bør også være rettet mod ordninger, der er indført for at gøre krav på et fradrag, hvis der ikke sker nogen forøgelse af egenkapitalen på koncernniveau. F.eks. kan koncernintern gældsstiftelse eller kontantbidrag anvendes til disse formål. Specifikke regler til bekæmpelse af skatteundgåelse bør også forhindre, at der indføres ordninger, der gør det muligt at hævde, at en stigning i egenkapitalen og det tilsvarende fradrag er højere, end de rent faktisk er, f.eks. gennem en stigning i tilgodehavender fra lånefinansiering eller overvurdering af aktiver. Desuden finder den generelle regel om bekæmpelse af skattesvig i artikel 6 i Rådets direktiv (EU) 2016/116415 anvendelse på misbrug, der ikke er omfattet af dette direktivs specifikke ramme for bekæmpelse af skatteundgåelse.
	(6)	For at undgå misbrug af fradraget for egenkapital er det nødvendigt at fastsætte specifikke regler til bekæmpelse af skatteundgåelse. Sådanne regler bør navnlig være rettet mod ordninger, der er indført for at omgå de betingelser, på hvilke en egenkapitalforøgelse opfylder betingelserne for et fradrag i henhold til dette direktiv, f.eks. gennem koncernintern overførsel af kapitalinteresser i forbundne selskaber. Sådanne regler bør også være rettet mod ordninger, der er indført for at gøre krav på et fradrag, hvis der ikke sker nogen forøgelse af egenkapitalen på koncernniveau. F.eks. kan koncernintern gældsstiftelse eller kontantbidrag anvendes til disse formål. Specifikke regler til bekæmpelse af skatteundgåelse bør også forhindre, at der indføres ordninger, der gør det muligt at hævde, at en stigning i egenkapitalen og det tilsvarende fradrag er højere, end de rent faktisk er, f.eks. gennem en stigning i tilgodehavender fra lånefinansiering eller overvurdering af aktiver. Desuden finder den generelle regel om bekæmpelse af skattesvig i artikel 6 i Rådets direktiv (EU) 2016/116415 anvendelse på misbrug, der ikke er omfattet af dette direktivs specifikke ramme for bekæmpelse af skatteundgåelse. Medlemsstaterne bør også sikre, at de foranstaltninger, de vedtager for at gennemføre dette direktiv i national ret, overholder retningslinjerne fra Gruppen vedrørende Adfærdskodeksen (erhvervsbeskatning).

	_________________
	_________________

	15 Rådets direktiv (EU) 2016/1164 af 12. juli 2016 om regler til bekæmpelse af metoder til skatteundgåelse, der har direkte indvirkning på det indre markeds funktion (EUT L 193 af 19.7.2016, s. 1).
	15 Rådets direktiv (EU) 2016/1164 af 12. juli 2016 om regler til bekæmpelse af metoder til skatteundgåelse, der har direkte indvirkning på det indre markeds funktion (EUT L 193 af 19.7.2016, s. 1).



Ændring		8
Forslag til direktiv
Betragtning 6 a (ny)
	

	Kommissionens forslag
	Ændring

	
	(6a)	De mulige finanspolitiske omkostninger ved gennemførelsen af dette direktiv bør vurderes sammen med fordelene ved at sikre et mere robust finansieringsgrundlag for EU-virksomheder, hvilket vil være af allerstørste betydning i tilfælde af finansiel stress.



Ændring		9
Forslag til direktiv
Betragtning 7
	

	Kommissionens forslag
	Ændring

	(7)	For effektivt at imødegå den skattemæssige skævvridning mellem gæld og egenkapital på en måde, der er bæredygtig for Unionens offentlige finanser, bør et fradrag for egenkapitalfinansiering ledsages af en begrænsning af fradragsretten for gældsfinansieringsomkostninger. En regel om begrænsning af rentebetalinger bør derfor begrænse fradragsretten for overstigende låneomkostninger og finde anvendelse uafhængigt af fradraget. I betragtning af de forskellige mål mellem en sådan regel og den eksisterende regel om begrænsning af rentebetalinger til bekæmpelse af skatteundgåelse i artikel 4 i direktiv (EU) 2016/1164 bør begge regler bibeholdes. Skatteyderne bør først beregne fradragsretten for overstigende låneomkostninger i henhold til dette direktiv og derefter i henhold til ATAD. Hvis sidstnævnte resulterer i et lavere beløb for fradragsberettigede overstigende låneomkostninger, bør skatteyderen fratrække dette lavere beløb og fremføre eller tilbageføre enhver forskel mellem de to beløb i overensstemmelse med artikel 4 i ATAD.
	(7)	For effektivt at imødegå den skattemæssige skævvridning mellem gæld og egenkapital på en måde, der er bæredygtig for Unionens offentlige finanser, bør et fradrag for egenkapitalfinansiering ledsages af en regel, der begrænser fradragsretten for overdrevne gældsfinansieringsomkostninger for koncerner, der ikke er koncerner af mellemstørrelse, eller virksomheder, der ikke er SMV'er. I betragtning af de negative økonomiske forhold som følge af covid-19-krisen og den russiske angrebskrig mod Ukraine bør denne begrænsningsregel dog først indføres fra 2027. I betragtning af de forskellige mål mellem en sådan regel og den eksisterende regel om begrænsning af rentebetalinger til bekæmpelse af skatteundgåelse i artikel 4 i direktiv (EU) 2016/1164 bør begge regler bibeholdes. Skatteyderne bør først beregne fradragsretten for overstigende låneomkostninger i henhold til dette direktiv og derefter i henhold til ATAD. Hvis sidstnævnte resulterer i et lavere beløb for fradragsberettigede overstigende låneomkostninger, bør skatteyderen fratrække dette lavere beløb og fremføre eller tilbageføre enhver forskel mellem de to beløb i overensstemmelse med artikel 4 i ATAD.



Ændring		10
Forslag til direktiv
Betragtning 9
	

	Kommissionens forslag
	Ændring

	(9)	For at evaluere effektiviteten af dette direktiv bør Kommissionen udarbejde og offentliggøre en evalueringsrapport på grundlag af oplysninger fra medlemsstaterne og andre tilgængelige data.
	(9)	For at evaluere effektiviteten af dette direktiv samt indvirkningen af det på SMV'er og skatteindtægterne i medlemsstaterne bør Kommissionen udarbejde og offentliggøre en evalueringsrapport på grundlag af oplysninger fra medlemsstaterne og andre tilgængelige data. I denne rapport bør der lægges særlig vægt på SMV'er, og det bør navnlig vurderes, om de særlige betingelser, som SMV'er har til rådighed, har vist sig at være tilstrækkelige til at gøre egenkapitalfinansiering mere attraktiv blandt dem. I tilfælde af en negativ evaluering i rapporten bør Kommissionen uden unødigt ophold forelægge et lovgivningsforslag om dette spørgsmål for Europa-Parlamentet og Rådet. Kommissionens rapport bør offentliggøres.



Ændring		11
Forslag til direktiv
Artikel 3 – stk. 1 – litra 5 a (nyt)
	

	Kommissionens forslag
	Ændring

	
	[bookmark: _GoBack]5a)	»stor virksomhed«: en stor virksomhed i den i artikel 3, stk. 4, i direktiv 2013/34/EU anvendte betydning



Ændring		12
Forslag til direktiv
Artikel 3 – stk. 1 – litra 5 b (nyt)
	

	Kommissionens forslag
	Ændring

	
	5b)	"mellemstor koncern": en mellemstor koncern i den i artikel 3, stk. 6), i direktiv 2013/34/EU anvendte betydning



Ændring		13
Forslag til direktiv
Artikel 3 – stk. 1 – litra 5 c (nyt)
	

	Kommissionens forslag
	Ændring

	
	5c)	"stor koncern": en stor koncern i den i artikel 3, stk. 7), i direktiv 2013/34/EU anvendte betydning



Ændring		14
Forslag til direktiv
Artikel 4 – stk. 1 – afsnit 1
	

	Kommissionens forslag
	Ændring

	Et fradrag for egenkapital er i ti på hinanden følgende skatteperioder fradragsberettiget i en skatteyders beskatningsgrundlag for så vidt angår selskabsskat op til 30 % af skatteyderens resultat før renter, skat, af- og nedskrivninger ("EBITDA").
	Et fradrag for egenkapital er fradragsberettiget i:

	
	–	ti på hinanden følgende skatteperioder i en SMV's eller en mellemstor koncerns beskatningsgrundlag for så vidt angår selskabsskat op til 30 % af skatteyderens resultat før renter, skat, af- og nedskrivninger ("EBITDA").

	
	–	syv på hinanden følgende skatteperioder i en stor virksomheds eller en stor koncerns beskatningsgrundlag for så vidt angår selskabsskat op til 30 % af skatteyderens EBITDA.



Ændring		15
Forslag til direktiv
Artikel 4 – stk. 1 – afsnit 1 a (nyt)
	

	Kommissionens forslag
	Ændring

	
	Medlemsstaterne sikrer, at skatteyderne i højst tre skatteperioder kan overføre den del af fradraget for egenkapital, som overstiger EBITDA-procentdelen i en skatteperiode, der er fastlagt i første afsnit.



Ændring		16
Forslag til direktiv
Artikel 4 – stk. 1 – afsnit 2
	

	Kommissionens forslag
	Ændring

	Hvis det fradragsberettigede fradrag for egenkapital i overensstemmelse med første afsnit er højere end skatteyderens skattepligtige nettoindkomst i en skatteperiode, sikrer medlemsstaterne, at skatteyderen uden tidsbegrænsning kan overføre det overskydende fradrag for egenkapital til de efterfølgende perioder.
	Hvis det fradragsberettigede fradrag for egenkapital i overensstemmelse med første afsnit er højere end skatteyderens skattepligtige nettoindkomst i en skatteperiode, sikrer medlemsstaterne, at skatteyderen kan overføre det overskydende fradrag for egenkapital søm følger:

	
	-	i højst tre skatteperioder, hvis skattesubjektet er en stor virksomhed eller en stor koncern

	
	-	uden tidsbegrænsning, hvis skatteyderen er en SMV eller en mellemstor koncern.



Ændring		17
Forslag til direktiv
Artikel 4 – stk. 1 – afsnit 3
	

	Kommissionens forslag
	Ændring

	Medlemsstaterne sikrer, at skatteyderne i højst fem skatteperioder kan overføre den del af fradraget for egenkapital, som overstiger 30 % af EBITDA i en skatteperiode.
	udgår 



Ændring		18
Forslag til direktiv
Artikel 4 – stk. 2 – afsnit 1
	

	Kommissionens forslag
	Ændring

	Med forbehold af artikel 5 beregnes grundlaget for fradraget for egenkapital som forskellen mellem nettoegenkapitalen ved udgangen af skatteperioden og nettoegenkapitalen ved udgangen af den foregående skatteperiode.
	Med forbehold af artikel 5 beregnes grundlaget for fradraget for egenkapital som forskellen mellem nettoegenkapitalen ved udgangen af skatteperioden og nettoegenkapitalen ved udgangen af den foregående skatteperiode, dvs. stigningen fra år til år i kapitalgrundlaget.



Ændring		19
Forslag til direktiv
Artikel 4 – stk. 2 – afsnit 2
	

	Kommissionens forslag
	Ændring

	Fradraget for egenkapital er lig med grundlaget for fradraget ganget med den tiårige risikofrie rente for den relevante valuta forhøjet med en risikopræmie på 1 % eller, hvis skatteyderen er en SMV, en risikopræmie på 1,5 %.
	Fradraget for egenkapital er lig med grundlaget for fradraget ganget med den tiårige risikofrie rente for den relevante valuta, forhøjet med en risikopræmie på 1 % for SMV'er. 



Ændring		20
Forslag til direktiv
Artikel 4 – stk. 3
	

	Kommissionens forslag
	Ændring

	3.	Hvis grundlaget for fradraget for egenkapital efter at have opnået et fradrag i egenkapitalen er negativt i en skatteperiode, beskattes et beløb svarende til det negative fradrag på egenkapitalen i ti på hinanden følgende skatteperioder op til den samlede stigning i nettoegenkapitalen, for hvilken et sådant fradrag er opnået i henhold til dette direktiv, medmindre skatteyderen fremlægger tilstrækkelig dokumentation for, at dette skyldes regnskabsmæssige tab i skatteperioden eller en retlig forpligtelse til at reducere kapitalen.
	3.	Hvis grundlaget for fradraget for egenkapital efter at have opnået et fradrag i egenkapitalen er negativt i en skatteperiode, beskattes et beløb svarende til det negative fradrag på egenkapitalen i ti på hinanden følgende skatteperioder for SMV'er eller syv på hinanden følgende skatteperioder for enhver skatteyder, der ikke er en SMV eller en mellemstor koncern, op til den samlede stigning i nettoegenkapitalen, for hvilken et sådant fradrag er opnået i henhold til dette direktiv, medmindre skatteyderen fremlægger tilstrækkelig dokumentation for, at dette skyldes regnskabsmæssige tab i skatteperioden eller en retlig forpligtelse til at reducere kapitalen.



Ændring		21
Forslag til direktiv
Artikel 5 – stk. 3 a (nyt)
	

	Kommissionens forslag
	Ændring

	
	3a.	Medlemsstaterne sikrer, at de foranstaltninger, de vedtager for at gennemføre denne artikel i national ret, overholder retningslinjerne fra Gruppen vedrørende Adfærdskodeksen (erhvervsbeskatning) om fiktive rentefradragsordninger.



Ændring		22
Forslag til direktiv
Artikel 6 – stk. 1
	

	Kommissionens forslag
	Ændring

	1.	Medlemsstaterne sikrer, at en skatteyder i sit selskabsskattegrundlag kan fradrage overstigende låneomkostninger som defineret i artikel 1, nr. 2), i Rådets direktiv (EU) 2016/116435 op til et beløb a) svarende til 85 % af sådanne omkostninger afholdt i skatteperioden. Hvis dette beløb er højere end det beløb b), der er fastsat i overensstemmelse med artikel 4 i direktiv (EU) 2016/1164, sikrer medlemsstaterne, at skatteyderen kun har ret til at fradrage det laveste af de to beløb i skatteperioden. Forskellen mellem de to beløb a) og b) fremføres eller tilbageføres i overensstemmelse med artikel 4 i direktiv (EU) 2016/1164. 
	1.	Medlemsstaterne sikrer, at en skatteyder, der ikke er en SMV eller en mellemstor koncern, i sit selskabsskattegrundlag kan fradrage overstigende låneomkostninger som defineret i artikel 1, nr. 2), i Rådets direktiv (EU) 2016/116435 op til et beløb a) svarende til 85 % af sådanne omkostninger afholdt i skatteperioden. Hvis dette beløb er højere end det beløb b), der er fastsat i overensstemmelse med artikel 4 i direktiv (EU) 2016/1164, sikrer medlemsstaterne, at skatteyderen kun har ret til at fradrage det laveste af de to beløb i skatteperioden. Forskellen mellem de to beløb a) og b) fremføres eller tilbageføres i overensstemmelse med artikel 4 i direktiv (EU) 2016/1164.

	_______________
	_______________

	35 Rådets direktiv (EU) 2016/1164 af 12. juli 2016 om regler til bekæmpelse af metoder til skatteundgåelse, der har direkte indvirkning på det indre markeds funktion (EUT L 193 af 19.7.2016, s. 1).
	35 Rådets direktiv (EU) 2016/1164 af 12. juli 2016 om regler til bekæmpelse af metoder til skatteundgåelse, der har direkte indvirkning på det indre markeds funktion (EUT L 193 af 19.7.2016, s. 1).



Ændring		23
Forslag til direktiv
Artikel 6 – stk. 2
	

	Kommissionens forslag
	Ændring

	2.	Stk. 1 finder anvendelse på overstigende låneomkostninger, der er påløbet fra den [OP insert the date of entry into force of this Directive]. 
	2.	Stk. 1 finder anvendelse på overstigende låneomkostninger, der er påløbet efter den 1. januar 2027.



Ændring		24
Forslag til direktiv
Artikel 7 – stk. 1 – litra b
	

	Kommissionens forslag
	Ændring

	 b)	antallet af SMV'er, der har nydt godt af fradraget i skatteperioden, herunder som en procentdel af det samlede antal SMV'er, der er omfattet af dette direktivs anvendelsesområde, og antallet af SMV'er, der har nydt godt af fradraget, og som er en del af store koncerner som omhandlet i artikel 3, stk. 7, i direktiv 2013/34/EU
	b)	antallet af SMV'er og mellemstore koncerner, der har nydt godt af fradraget i skatteperioden, herunder som en procentdel af det samlede antal SMV'er og mellemstore koncerner, der er omfattet af dette direktivs anvendelsesområde, og antallet af SMV'er, der har nydt godt af fradraget, og som er en del af store koncerner som omhandlet i artikel 3, stk. 7, i direktiv 2013/34/EU



Ændring		25
Forslag til direktiv
Artikel 8 – overskrift
	

	Kommissionens forslag
	Ændring

	Rapporter
	Rapporter og revision



Ændring		26
Forslag til direktiv
Artikel 8 – stk. 1
	

	Kommissionens forslag
	Ændring

	1.	Senest den 31. december 2027 sender Kommissionen en rapport om gennemførelsen af dette direktiv til Europa-Parlamentet og til Rådet.
	1.	Senest den 31. december 2028 sender Kommissionen en rapport om gennemførelsen og virkningerne af dette direktiv til Europa-Parlamentet og Rådet, ledsaget, hvis det er relevant, af et lovgivningsforslag til ændring af dette direktiv;

	
	I denne rapport vurderes virkningen af dette direktiv, idet der lægges særlig vægt på:

	
	a) 	SMV'er, og det skal navnlig vurderes, om de særlige betingelser, som SMV'er har til rådighed, har vist sig at være tilstrækkelige til at gøre egenkapitalfinansiering mere attraktiv for dem 

	
	b) 	begrænsningen for rentefradrag, navnlig for så vidt angår indvirkningen af beløb a), der er omhandlet i artikel 6, stk. 1, på medlemsstaternes skatteindtægter

	
	c) 	forbindelsen med lovgivnngsmæssige retsakter på selskabsskatteområdet, nemlig et direktiv, der sikrer en effektiv minimumsskattesats for store multinationale koncerners globale aktiviteter, og et direktiv om en ramme for indkomstbeskatning i Europa (BEFIT).



Ændring		27
Forslag til direktiv
Artikel 11 – stk. 2
	

	Kommissionens forslag
	Ændring

	2.	Medlemsstaterne kan udsætte anvendelsen af bestemmelserne i dette direktiv på skatteydere, der den [1. januar 2024] i henhold til national lovgivning nyder godt af et fradrag for egenkapital i en periode på op til ti år og under ingen omstændigheder længere end ydelsens varighed i henhold til national ret.
	2.	Medlemsstaterne kan udsætte anvendelsen af bestemmelserne i dette direktiv på skatteydere, der den [1. januar 2024] i henhold til national lovgivning nyder godt af et fradrag for egenkapital i en periode på op til fem år og under ingen omstændigheder længere end ydelsens varighed i henhold til national ret.



Ændring		28
Forslag til direktiv
Artikel 11 – stk. 3 a (nyt)
	

	Kommissionens forslag
	Ændring

	
	3a.	Hver medlemsstat offentliggør, inden den gennemfører dette direktiv i national ret, en vurdering af de anslåede skattemæssige omkostninger ved de foranstaltninger, der skal vedtages, og det deraf følgende fald i den effektive skattesats for virksomhederne og træffer passende foranstaltninger til at beskytte skatteindtægterne, hvis det er nødvendigt.

